
Narva Linnavalitsuse 22.01.2014 määruse nr 2 

„Narva linna raamatupidamise sise-eeskirja kinnitamine”
muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3, raamatupidamise seaduse § 11 alusel  ja arvestades Rahandusministri 11.detsembri 2003.a määruses nr.105 „Riigi raamatupidamise üldeeskiri“  sätestatut.
§1. Määruse muutmine

Narva Linnavalitsuse 22.01.2014 määrusega nr 2 kinnitatud Narva linna raamatupidamise sise-eeskirjas tehakse järgmised muudatused:
1) paragrahvi 20 lõige 6 sõnastatakse järgmiselt:
”(6) Linna majandusinformatsiooni töötlemiseks kasutatakse Narva Linnavalitsuse poolt kinnitatud raamatupidamisprogrammi. Raamatupidamiskirjend sisestatakse raamatupidamisprogrammi vastavasse moodulisse.“;
2) paragrahvi 29 lõige 2 sõnastatakse järgmiselt: 

„(2) Toetused jaotatakse järgmisteks liikideks: 
1) sotsiaaltoetused – toetused füüsilistele isikutele, v.a toetused ettevõtluseks;
2) sihtfinantseerimine – teatud projektipõhisel sihtotstarbel saadud ja antud toetused, mille puhul määratakse selle eesmärk koos mõõdikutega eesmärgi täitmise jälgimiseks, ajakava ja rahaline eelarve ning toetuse andja nõuab saajalt detailset aruandlust raha kasutamise kohta ning raha ülejääk tuleb maksta andjale tagasi. Sihtfinantseerimise liigid on:
· kodumaine sihtfinantseerimine -  residentidelt, sh teistelt avaliku sektori üksustelt saadud ja neile antud sihtfinantseerimine, v.a nende kaudu vahendatud välismaine sihtfinantseerimine; kodumaise sihtfinantseerimise eriliik on välismaise sihtfinantseerimise kaasfinantseerimine – toetus, mida Eesti avaliku sektori üksus annab toetuse saajale lisaks Euroopa Liidu fondidest makstavale välismaisele sihtfinantseerimisele;
· välismaine sihtfinantseerimine - mitteresidentidelt, sealhulgas rahvusvahelistelt organisatsioonidelt saadud sihtfinantseerimine;

3) tegevustoetused – antud ja saadud toetused, mis antakse saajale lähtudes tema põhikirjalistest ülesannetest ja arengudokumentides määratud eesmärkidest.“;
3) paragrahv 30 täiendatakse lõikega 9 järgmiselt: 

„(9) Tegevustoetusi kajastatakse toetuse andja poolt raha ülekandmisel kuluna kontorühmas 452 ja toetuse saaja poolt tuluna raha laekumisel kontorühmas 352.“;
4) paragrahvi 33 lõige 3 sõnastatakse järgmiselt:
„(3) Töötasult arvestatud maksud, millised muutuvad kohustuseks Maksuameti ees töötasu väljamaksmise kuul, milline ei tarvitse ühtida töötasu väljateenimise kuuga, kajastatakse järgmiselt:
- tööjõukuludest kinni peetud ja tööandja maksuna kuluks kantud maksud kajastatakse töötasu arvestamisel maksukohustustena (kontogrupp 2030). Töötasult, mis makstakse välja järgmisel kuul, arvestatud maksud eristatakse 2030 kontogrupi kontodelt ja kajastatakse deklareerimata maksukohustusena (kontorühm 202). Töötasu väljamaksmise perioodis kantakse deklaratsioonide (või deklaratsioonil põhineva õiendi) põhjal kontorühmas 202 kajastatud maksud tagasi kontogrupi 2030 kontodele.“;
5) paragrahvi 33 lõige 5 sõnastatakse järgmiselt:
„(5) Kasutamata puhkusepäevade ja väljamaksmata puhkusetasude kohustust võib ümber hinnata iga kuu lõpus või üks kord aastas aruandeaasta lõpu seisuga. Väljamaksmata puhkusetasu ja sellega seotud maksukulude ning puhkusetasu kohustuse korrigeerimine, kajastatakse lõppenud aruandeperioodi viimase kalendrikuu (puhkusetasu kontod grupis 5000-5008 ja sellega seotud maksukulude - kontorühm 506) kulude suurenemise või vähenemisena.“;
6) paragrahvi 33 lõige 9 sõnastatakse järgmiselt:
„(9) Tööjõukuluna käsitletavaid erisoodustuste ja nendelt arvestatud maksukulusid kajastatakse kontorühmades 505 ja 506. Kui kuludokumendil ei ole võimalik täpselt määratleda erisoodustuste kulude arvestamiseks vajalikke proportsioone, kasutatakse erisoodustuste ja nendelt arvestatavate maksukulude arvestamisel proportsiooni 30% (maksustatav) ja 70 % (mittemaksustatav).”; 
7) paragrahvi 50 lõige 2 sõnastatakse järgmiselt:
„(2) Linna omandisse jäänud, võõrandamisele mittekuuluv vara ei käsitleta kinnisvarainvesteeringuna vaid põhivarana.”;
8) paragrahvi 52 lõige 9 sõnastatakse järgmiselt:
 „(9) Kui materiaalne või immateriaalne põhivara valmistatakse oma töötajate poolt, kusjuures otsesed kulutused põhivara valmistamiseks ületavad põhivara arvelevõtmise alampiiri, kapitaliseeritakse vastava akti alusel:

1) vara valmistamise ja installeerimisega seotud töötajatele põhivara valmistamise aja eest makstud palk ja sellelt arvestatud maksukulu;

2) vara valmistamiseks kasutatud materjalid;

3) vara valmistamise või asukohta toimetamisega otseselt seotud materjali- ja teenuste kulud.“;
9) paragrahvi 56 lõige 2 sõnastatakse järgmiselt:
 „(2) Põhivara tasuta võõrandamist kajastatakse vastavalt üldeeskirjas sätestatule.”;
10) paragrahvi 56 lõige 3 sõnastatakse järgmiselt:
 „(3) Põhivara tasuta kasutusse andmist käsitletakse vastavalt üldeeskirjas sätestatule.”;
11) paragrahv 66  sõnastatakse järgmiselt:
 „Eriotstarbelisi reserve moodustatakse vastavalt riigi või kohaliku omavalitsuse õigusaktide sätetele. Eriotstarbelisis reserve netovara koosseisus kajastatakse Rahandusameti bilansis kontorühmas 290. Muudatused reservides kajastatakse lähtudes üldeeskirja nõuetest.”
§2. Määruse rakendamine

Määrust rakendatakse 1.jaanuarist 2016.a.
§3. Määruse jõustumine

Määrus jõustub seadusega sätestatud korras.

Juriidilise teenistuse juhataja
Õiend
Narva Linnavalitsuse Rahandusamet esitab Narva Linnavalitsuse 22.01.2014 määruse nr 2 „Narva linna raamatupidamise sise-eeskirja kinnitamine” muutmise eelnõu. 

Narva linna raamatupidamise sise-eeskirja kehtestati Raamatupidamise seaduse ja Rahandusministri 11.12.2003 määruse nr 105 „Riigi raamatupidamise üldeeskiri“ alusel.
Riigi raamatupidamise üldeeskirja on muudetud Riigihalduse ministri 17.12.2015 määrusega nr.48  (https://www.riigiteataja.ee/akt/122122015021)  ning vastavad muudatused tuleb  viia ka Narva linna raamatupidamise sise-eeskirja (edaspidi Eeskirja).
Määruse eelnõu alusel muudetakse Eeskirja paragrahve, mis käsitlevad toetuste kajastamise arvestuspõhimõtteid, täpsustatakse mõistet „sihtfinantseerimine“ ning asendatakse seni kehtinud mõiste „mittesihtotstarbeline finantseerimine“ mõistega „tegevustoetused“. 
Eeskirjas muudetakse sõnastust, et viia vastavusse Riigi raamatupidamise üldeeskirjas kasutusel olevate üldmõistetega ning kontode koodide nimekirjaga.
Käesolevat määrust rakendatakse tagasiulatuvalt alates 01.01.2016.a.

